Nr. C 319/64 De Europæiske Fællesskabers Tidende 30. 11. 87 
Udtalelse om forslag til Rådets direktiv om de forpligtelser med hensyn til offentliggørelse 
af dokumenter vedrørende årsregnskaber, der påhviler filialer oprettet i en medlemsstat af 
kreditinstitutter og finansieringsinstitutter med hjemsted uden for denne medlemsstat (l) 
(87/C 319/19) 
Rådet for De europæiske Fællesskaber besluttede den 23. september 1986 under henvisning 
til EØF-traktatens artikel 54 at anmode om Det økonomiske og sociale Udvalgs (ØSU) 
udtalelse om det ovennævnte emne. 
Det forberedende arbejde henvistes til Udvalgets sektion for industri, handel, håndværk og 
tjenesteydelser, som udpegede Jean Pardon til ordfører. Sektionen vedtog efter ordførerens 
mundtlige rapport sin udtalelse den 6. maj 1987. 
Det økonomiske og sociale Udvalg vedtog på sin 248. plenarforsamling den 24. september 
1987, enstemmigt følgende udtalelse: 
ØSU kan godkende direktivforslaget, men benytter lej­
ligheden til at fremføre visse konstruktive be­
mærkninger. 
1. Generelle bemærkninger 
1. ØSU henviser til de synspunkter, den fremfører i 
sin udtalelse om »Forslag til Rådets 11. direktiv på 
grundlag af traktatens artikel 54, stk. 3, litra g), om 
offentlighed vedrørende filialer oprettet i en medlems­
stat af visse former for selskaber henhørende under en 
anden medlemsstats retsregler« (dok. KOM(86) 397 
endelig udg.). Så snart nævnte direktiv er vedtaget, vil 
det nemlig også finde anvendelse på kreditinstitutter og 
finansieringsinstitutter etableret i form af selskaber, 
som falder ind under anvendelsesområdet for direktiv 
68/151/EØF, men dog kun for så vidt medlemsstaterne 
indrømmes ret til ikke at anvende bestemmelserne ved­
rørende offentliggørelsespligt for regnskabsbilag. 
2. Nærværende direktivforslag har derfor til formål 
at supplere 11. direktiv på dette punkt. De krav, der 
stilles til kreditinstitutters og finansieringsinstitutters 
offentliggørelse af regnskaber er strengere end de krav, 
der stilles til selskaber med andre selskabsformål. 
3. I henhold til nærværende direktivforslag skal med­
lemsstaterne foreskrive, at filialer, i de medlemsstater, 
hvor de er oprettet, offentliggør årsregnskaber, konsoli­
deret regnskab, årsberetning, konsolideret årsberetning 
samt beretninger fra den person, der er ansvarlig for 
revisionen af årsregnskabet og det konsoliderede regn­
skab for det selskab, som filialen er en del af. 
4. Hertil kommer, at det i henhold til direktivforsla­
get, af årsager, som danner grundlaget for det 11. 
direktiv, forbydes medlemsstaterne at kræve, at en filial 
skal offentliggøre et årsregnskab, der angår dens egen 
virksomhed. 5. Da der imidlertid er tale om kreditinstitutter og 
finansieringsinstitutter, indrømmer direktivforslaget 
medlemsstaterne ret til, indtil yderligere samordning 
har fundet sted, at kræve følgende supplerende op­
lysninger af filialerne: 
— størrelsen af den i filialen indskudte kapital, 
— filialens driftsresultat, 
— følgende indtægtsoplysninger: 
— renteindtægter, 
— indtægter af aktier og kapitalinteresser, 
— provisionsindtægter, 
— andre driftsindtægter, 
— oplysninger om de samlede tilgodehavender og den 
samlede gæld, der kan tilskrives filialen, opdelt på 
tilgodehavender hos og gæld til henholdsvis kredit-
insitutter og kunder, 
— oplysninger om filialens samlede mellemværende 
(aktiv eller passiv) med moderinstituttet samt med 
andre filialer og virksomheder, der indgår i kredit­
eller finansieringsinstituttets konsoliderede regn­
skaber, 
— samt en beskrivelse af filialens virksomhed med 
angivelse af de vigtigste områder for filialens aktivi­
teter i årsregnskabet. 
6. Det er ØSU' ønske, at alle de nødvendige forud­
sætninger for gennemførelsen af et egentligt indre euro­
pæisk marked realiseres hurtigst muligt. ØSU er derfor 
rede til at støtte forslag, som på en effektiv måde 
opfylder denne målsætning, når blot der tages høje for 
de givne økonomiske og sociale betingelser, herunder 
beskyttelsen af sparerne og tredjemand. 
(>) EFT nr. C 230 af 11. 9. 1986, s. 4. 7. På det område direktivet dækker (kreditinstitutter 
og finansieringsinstitutter), stiller gennemførelsen af et 
egentligt indre marked krav om, at den økonomiske 
30. 11. 87 De Europæiske Fællesskabers Tidende Nr. C 319/65 
samhørighed befæstes gennem frie kapitalbevægelser, 
tættere bindinger mellem EF-valutærnes centralkurser 
og, mere generelt, en samordning af medlemsstaternes 
økonomiske politik. 
7.1. Kommissionen bør videreføre sine bestræbelser 
også på disse områder. 
8. I samtlige medlemsstater er de økonomiske aktø­
rer, som direktivet sigter til, herunder specielt »kredit­
institutter«, som defineret i direktiv 77/780/EØF, 
underkastet særlige ordninger. Rent metodisk, men 
uden at skillelinjen er helt så klar i økonomiens prakti­
ske verden, kan der sondres mellem to typer af ordnin­
ger, som disse aktører er underkastet: 
a) en makro-økonomisk ordning, som indebærer, at 
medlemsstaterne kan anvende disse aktører som 
instrumenter i deres økonomiske politik, specielt på 
valuta-, penge- og kreditområdet, 
b) en ordning af mikro-økonomiks art, der indebærer, 
at myndighederne kan føre tilsyn med disse aktørers 
likviditet, solvens og rentabilitet med det sigte at 
garantere for deres sikkerhed, dels for at beskytte 
de indlån og opsparede midler, der er betroet dem, 
dels for at sikre kontinuiteten i kreditgivningen, som 
er tvingende nødvendig af hensyn til samfundsøko­
nomien. 
8.1. For så vidt angår punkt a), er det klart, at 
en filial af et kreditinstitut, der oprettes i en anden 
medlemsstat end den hvori det institut, som det er en 
bestanddel af, har hjemsted, som følge af selve arten af 
den virksomhed, det udøver, nødvendigvis må falde ind 
under en anden monetær ordning, end den, der gælder, 
hvor moderinstituttet har hjemsted. I værtslandet bliver 
filialen i og med, at den oprettes, ligesom de pengeinsti­
tutter, der er undergivet dette lands love, et instrument, 
som står til rådighed for de myndigheder, der er ansvar­
lige for penge-, kredit- og valutapolitikken. 
8.2. For så vidt angår punkt b), falder filialen af et 
kreditinstitut, som påbegynder virksomhed i en anden 
medlemsstat end den, hvori det institut, som den er en 
bestanddel af, har hjemsted, på indeværende stadium 
af EF's integrationsbestræbelser på grund af selve arten 
af sin virksomhed ind under en anden lovgivnings-
og forvaltningsmæssig ordning end den, der gælder i 
hjemstedslandet. Dette fremgår også af artikel 4, stk. 1, 
i direktiv 77/780/EØF. Dette indebærer, at denne filial, 
af årsager, der har baggrund i hensynet til sparernes 
sikkerhed og i hensynet til den lige konkurrence mellem 
de økonomiske aktører, der udøver virksomhed inden 
for ét og samme område, vil være underkastet de regler, 
der gælder i værtslandet. 
8.2.1. Der kan gøres lettere og hurtigere fremskridt 
på dette område end inden for den makro-økonomiske styring, der jo falder inden for den enkelte medlemsstats 
økonomisk-politiske kompetence. Kommissionens ind­
sats går da også i denne retning, hvilket ØSU bifalder. 
9. Som det vil fremgå af ovenstående bemærkninger, 
vil den filial eller den gruppe af filialer, der er oprettet 
i en anden medlemsstat end den hvori moderinstituttet 
har hjemsted, som forholdene er nu, til enhver tid være 
forpligtet til at føre og fremlægge egnede regnskaber til 
brug for de pengepolitiske myndigheder og til brug for 
en behørig kontrol. Dette er nødvendigt, alene af hensyn 
til tilsynet med likviditeten, også selv om tilsynet med 
rentabilitet og solvens i fremtiden skulle overgå til 
tilsynsmyndigheden i hjemstedslandet. 
10. Efter ØSU's mening må det være EF-instansernes 
opgave at søge at finde en løsning på ovennævnte 
problemer og at fremlægge forslag til en tilnærmelse af 
medlemsstaternes lovgivning med henblik på fastlæg­
gelse af ensartede tilsynsprocedurer, som skal sikre 
et ensartet sikkerhedsniveau på det europæiske indre 
marked og lige konkurrencevilkår for de økonomiske 
aktører, som opererer på samme marked. 
11. For at tage hensyn til de særlige socio-økonomi-
ske forhold i de enkelte medlemsstater ville det dog 
være hensigtsmæssigt, at Kommissionen, i afventning 
af en yderligere samordning, indrømmede de medlems­
stater, der måtte ønske det, ret til at kræve, at filialer 
eller filialgrupper med betydelig økonomisk og social 
indflydelse skal offentliggøre deres regnskaber. I så fald 
må der til dette formål opstilles objektive kriterier i 
direktivet. Samme krav må i dette tilfælde også stilles 
til lige så indflydelsesrige filialer af kredit- og finansie­
ringsinstitutter med hjemsted i den pågældende med­
lemsstat. 
2. Særlige bemærkninger 
Artikel 1, stk. 1 
12. Direktivforslagets anvendelsesområde fastlægges 
under henvisning til anvendelsesområdet for »Forslag 
til Rådets direktiv om bankers og andre penge- og 
finansieringsinstitutters årsregnskaber« (1). 
12.1. ØSU konstaterer forskelle med hensyn til de 
personer, de forskellige refererede direktiver dækker: 
a) direktiv 77/780/EØF finder anvendelse på fysiske 
personer og på juridiske personer i EØF-traktatens 
artikel 58, stk. 2's forstand, 
(1) EFT nr. C 130 af 1. juni 1981 samt ændringsforslag (EFT nr. 
C 83 af 24. 3. 1984 og EFT nr. C 351 af 31. 12. 1985). 
Nr. C 319/66 De Europæiske Fællesskabers Tidende 30. 11. 87 
b) foreliggende direktiv finder anvendelse på juridiske 
personer i EØF-traktatens artikel 58, stk. 2's for­
stand, men ikke på fysiske personer, 
c) forslaget til 11. direktiv, som nærværende direktiv­
forslag refererer til, finder nok anvendelse på »kapi­
talselskaber«, men ikke på andre former for selskab­
er i artikel 58, stk. 2's forstand og heller ikke på 
fysiske personer. 
12.2. Efter ØSU's mening kan disse forskelle i anven­
delsesområdet føre til konkurrenceforvridninger, og det 
anmoder Kommissionen om nøje at undersøge dette 
spørgsmål nærmere. 
12.3. Under alle omstændigheder vil ØSU for god 
ordens skyld gentage en bemærkning, den knyttede til 
forslaget om det 11. direktiv: hvad angår sikkerhed 
samt rekurs over for tredjemandskreditorer, har konso­
liderede regnskaber ingen retlig betydning, undtagen i 
tilfælde, hvor moderinstituttet har forpligtet sig til at 
påtage sig ansvaret for dets filials gældsforpligtelser. 
Artikel 2, stk. 3 
13. Direktivet omhandler kun offentliggørelse i for­
hold til tredjemand. Direktivet ændrer på ingen måde 
de forpligtelser med hensyn til oplysninger, som filialer 
fortsat er underkastet i forholdet til de pengepolitiske 
myndigheder og tilsynsmyndigheden i værtslandet. Det 
ville være hensigtsmæssigt at slå dette fast i en »betragt­
ning«. 
Artikel 2, stk. 4 
14. ØSU finder, at de supplerende oplysninger, der 
kan kræves i henhold til artikel 2, stk. 4, (se ovenfor 
under pkt. 5) i princippet er tilstrækkelige til at sikre 
Bruxelles, den 24. september 1987. tredjemand den fornødne information og til at etablere 
lige konkurrencevilkår i den eller de medlemsstater, 
hvor man indtil nu har krævet, at filialer skulle offent­
liggøre deres regnskaber. 
Juridisk set er en offentliggørelse af regnskaber således 
uden betydning, og et krav i denne retning strider 
desuden mod målsætningen om etablering af ét stort 
indre marked i Fællesskabet. 
14.1. Artikel 2, stk. 4, litra b), er uklar i visse sprog­
udgaver. 
Litra b) bør affattes således: 
»b) en beskrivelse af filialens virksomhed med angi­
velse af de vigtigste områder for filialens aktiviteter 
i årsregnskabet.« 
Artikel 4 
15. På baggrund af de omhandlede institutters særli­
ge karakter samt i betragtning af, at disse i forvejen er 
forpligtet til at forelægge tilsynsmyndigheden i værts­
landet regnskaber affattet på dettes sprog, har ØSU 
intet at indvende mod, at de i direktivet omhandlede 
dokumenter offentliggøres på værtslandets officielle 
sprog. 
Artikel 5 
16. Det omhandlede kontaktudvalg svarer til det ud­
valg, der er nedsat i medfør af direktivet vedrørende 
visse selskabsformers årsregnskaber. 
16.1. ØSU mener, det måske kunne være hensigts­
mæssigt at henlægge visse beføjelser til det »rådgivende 
udvalg«, der er nedsat i henhold til artikel 11 i direktiv 
77/780/EØF. 
Alfons MARGOT 
Formand for 
Det økonomiske og sociale Udvalg